**4. ქართული ენა და ლიტერატურა დაწყებით საფეხურზე**

**ქართული ენა და ლიტერატურა**

**შესავალი**

საგანი „ქართული ენა და ლიტერატურა“ დაწყებით საფეხურზე (I-VI კლასებში) გულისხმობს ქართული ენისა და ქართული საბავშვო ლიტერატურის სწავლებას. ქართული ენა დაწყებით საფეხურზე ისწავლება ფუნქციურ კონტექსტებზე დაყრდნობით.

სტანდარტში შედეგებისა და სამიზნე ცნებების სახით განსაზღვრულია საგნის გრძელვადიანი **მიზნები.**

სტანდარტის **შინაარსი** წარმოდგენილია ქვეცნებებისა და თემატური ჩარჩოს სახით, რომლებზე დაფუძნებითაც ჩამოყალიბდება კონკრეტული სასწავლო საკითხები.

**სტანდარტს ახლავს შედეგების მიღწევის ინდიკატორები**. ისინი დაჯგუფებულია სამიზნე ცნებების მიხედვით და მიგვითითებს, თუ რა უნდა შეფასდეს სწავლა-სწავლების პროცესში ამა თუ იმ თემის შესწავლისას. ინდიკატორები დაკონკრეტდება ცალკეულ თემაში წარმოდგენილი შინაარსის გათვალისწინებით.

**ა) I-IV კლასების სტანდარტი**

დაწყებითი საფეხურის სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს. მაგ., **ქართ. დაწყ. (I).1**

**„ქართ.“**- მიუთითებს საგანს „ქართული ენა და ლიტერატურა“;

**„დაწყ.(I).”**- მიუთითებს I-IVკლასების სტანდარტს;

**„1“**- მიუთითებს სტანდარტის შედეგის ნომერს.

|  |  |  |
| --- | --- | --- |
| **ქართული ენისა და ლიტერატურის სტანდარტი**  **(I-IV კლასები)** | | |
| **შედეგების ინდექსი** | **მოსწავლემ უნდა შეძლოს:** | **სამიზნე ცნებები** |
| **ქართ.დაწყ.(I). 1** | სტრატეგიების გამოყენებით, სხვადასხვა ჟანრის ტექსტების მოსმენა/წაკითხვა და გაგება ცოდნა-გამოცდილების გამდიდრების მიზნით. | **ტექსტი**  (შედეგები: (I).1, 2, 3, 4, 5)  **სიტყვა, წინადადება, ტექსტი (სიტყვიდან ტექსტამდე)**  (შედეგები: (I).4, 5, 6)  **გრამატიკა (პრაქტიკული)**  (შედეგები: (I).5, 6)  **წარმოთქმული და დაწერილი სიტყვა (I კლასისთვის)**  (შედეგები: (I) 2, 4, 6)  **დეკოდირება-კოდირება (I კლასისთვის)**  (შედეგები: (I). 2, 4, 6) |
| **ქართ.დაწყ.(I). 2** | გაწაფული კითხვა ტექსტების შინაარსის შეუფერხებელი წვდომისთვის. |
| **ქართ.დაწყ.(I).3** | საკუთარი ან/და ლიტერატურული გამოცდილების გამოყენება ტექსტში მოცემული ინფორმაციის (მაგ., პერსონაჟის ქცევის) შეფასების, პირადი დამოკიდებულების გამოხატვის მიზნით. |
| **ქართ.დაწყ.(I).4** | სტრატეგიების გამოყენებით, მცირე ზომის ტექსტების შედგენა სხვადასხვა მიზნით (მაგ., წაკითხულზე რეაგირების, ამბის გადმოცემის). |
| **ქართ.დაწყ.(I).5** | ენობრივ-გრამატიკული საშუალებებისა და ლექსიკის ცოდნის ფუნქციურად გამოყენება კონკრეტული ამოცანების გადასაჭრელად (მაგ., წაკითხულის გაგება-გააზრებისას, ახალი ტექსტის შედგენისას). |
| **ქართ.დაწყ.(I).6** | ნაცნობ საკომუნიკაციო სიტუაციაში ადეკვატური სამეტყველო ქმედების განხორციელება. |

**თემატური ჩარჩო**

სასწავლო თემები უნდა უკავშირდებოდეს შემდეგ თემატიკას:

* თანატოლების ცხოვრება, სურვილები, ოცნებები, ფანტაზიები;
* თამაში, გართობა, სპორტი, დღესასწაულები; მოგზაურობა;
* ოჯახი/სახლი; ურთიერთობები ოჯახის წევრებს შორის;
* სკოლა; სწავლა-აღზრდა; შრომა;
* ფასეულობები (მაგ., ზრუნვა, თანაგანცდა, სიკეთე და ბოროტება);
* ბუნება, ადამიანისა და ბუნების ურთიერთობა;
* სამშობლო, მშობლიური კულტურა; კულტურული მრავალფეროვნება (მაგ.,

დღესასწაულები).

**საფეხურის საკვანძო შეკითხვები**

საფეხურის საკვანძო შეკითხვების საშუალებით გამოიკვეთება აქცენტები, რომლებზე ორიენტირებითაც უნდა წარიმართოს სწავლა-სწავლების პროცესი.

* როგორ გავიგო ტექსტი? როგორ შევადგინო ტექსტი? **(სამიზნე ცნება - ტექსტი)**
* როგორ შევარჩიო სიტყვები და წინადადებები სათქმელის გამოსახატავად? როგორ გავიმდიდრო სიტყვების მარაგი? **(სამიზნე ცნება -სიტყვა, წინადადება, ტექსტი (სიტყვიდან ტექსტამდე)**
* როგორ აღმოვაჩინო და გამოვიყენო გრამატიკის წესები? **(სამიზნე ცნება - გრამატიკა (პრაქტიკული)**

**სამიზნე ცნებები და ქვეცნებები**

|  |  |
| --- | --- |
| **სამიზნე ცნებები** | **ქვეცნებები** |
| **ტექსტი** | * *მხატვრული ჟანრები*   (მაგ., ზღაპარი, მოთხრობა, იგავი, თქმულება, ლექსი, კომიქსი, ჩანახატი);   * *არამხატვრული ჟანრები*   (მაგ., საინფორმაციო-შემეცნებითი ტექსტი, საინფორმაციო-ყოფითი ტექსტი, წერილი, რეკლამა, საინსტრუქციო ტექსტი, პოსტერი, დღიური, რეპორტაჟი, ინტერვიუ);   * *მულტიმედიური ტექსტები*   *(მაგ.,* საბავშვო ფილმი (მხატვრული, ანიმაციური), საბავშვო სპექტაკლი, სიმღერა).  *სხვადასხვა ჟანრის ტექსტების:*  *შინაარსობრივი მხარე*  მაგალითად:   * თემა; * მთავარი იდეა/დედააზრი, ძირითადი საკითხი/პრობლემა; * მთავარი და არამთავარი ინფორმაცია; დეტალი (არსებითი/ მნიშვნელოვანი, არაარსებითი); * პირდაპირ მოცემული და ნაგულისხმევი ინფორმაცია; * მხატვრული კონფლიქტი; * სიუჟეტის განვითარების საფეხურები (დასაწყისი, შუა ნაწილი, დასასრული); * ეპიზოდი; დიალოგი; * მოქმედების დრო და ადგილი; * პერსონაჟი - ქცევა, მოტივაცია, შინაგანი სამყარო (ემოციები, ფასეულობები, დამოკიდებულებები); პიროვნული მახასიათებლები, ემოციები, ურთიერთობები სხვა პერსონაჟებთან; * ავტორი, მთხრობელი; * ხედვის კუთხე (ავტორის, პერსონაჟის).   *ენობრივი მხარე*  მაგალითად:   * თემატური ლექსიკა; * მხატვრული ხერხები/ტროპები (მაგ., ეპითეტი, შედარება, ჰიპერბოლა); * წარმოებული სიტყვები (მაგ., მეპურე, ჯოხიანი); * რთული სიტყვები (მაგ., ხელჯოხიანი, თავქუდმოგლეჯილი, და-ძმა); * მარტივი ფრაზეოლოგიზმები; * სიტყვათა სემანტიკური კავშირები (სინონიმები, ანტონიმები, ლექსიკური ბუდეები).   *სტრუქტურა / აგებულება*  მაგალითად:   * *ტექსტის მაორგანიზებელი სიტყვიერი (ვერბალური) ელემენტები* - სათაური, ქვესათაური, აბზაცი, რუბრიკა, წარწერა. * *ტექსტის მაორგანიზებელი არასიტყვიერი (არავერბალური) ელემენტები* - ილუსტრაცია, სქემა, ლოგო; ტიპოგრაფიული მინიშნებები: დახრილი, წვრილი/მსხვილი შრიფტი, მუქი შრიფტი, ხაზგასმა; ხმის ტემბრი, დინამიკა (აწევ-დაწევა); ინტონაცია, ჟესტიკულაცია, მიმიკა.   *სტრატეგია* *(ტექსტის გაგება-გააზრებისა და პროდუცირებისთვის)*  მაგალითად:  *მოსმენის სტრატეგიები* **-** მოსმენის პროცესის თითოეული ეტაპისთვის (მოსმენამდე, მოსმენის დროს, მოსმენის შემდეგ);  *კითხვის სტრატეგიები* **-** კითხვის პროცესის თითოეული ეტაპისთვის (კითხვის დაწყებამდე, კითხვის დროს, წაკითხვის შემდეგ); გაწაფული კითხვის სტრატეგიები;  *ლექსიკის სწავლის სტრატეგიები* - სიტყვის მნიშვნელობის ამოცნობა კონტექსტზე დაყრდნობით, სიტყვის აგებულებაზე დაკვირვება, ლექსიკონის გამოყენება, ლექსიკონის შედგენა, წინადადების შედგენა ახალი სიტყვ(ებ)ის გამოყენებით;  *წერის სტრატეგიები* - წერის პროცესის თითოეული ეტაპისთვის (წერის დაწყებამდე, წერის დროს, წერის შემდეგ). |
| **სიტყვა, წინადადება, ტექსტი (სიტყვიდან ტექსტამდე)** | *სამეტყველო ქმედებები და მათი სტრუქტურა/აგებულება*  მაგალითად:   * *თხრობა*- თხრობის სამნაწილიანი სტრუქტურა (დასაწყისი, შუა ნაწილი, დასასრული); * *აღწერა* - აღწერის შემადგენელი ნაწილები/ელემენტები (ატრიბუტები/ნიშან-თვისებების კატეგორიები და მათი შესაბამისი მაგალითები); * *შედარება* - შედარების შემადგენელი ნაწილები/ელემენტები (საერთო ნიშან-თვისებების მიხედვით დაჯგუფებული მსგავსება-განსხვავების გამომხატველი მაგალითები) * *დასაბუთება* - დასაბუთების შემადგენელი ნაწილები/ელემენტები (მოსაზრება, ახსნა/არგუმენტი, გამამყარებელი მაგალით(ებ)ი).   *სამეტყველო ქმედებათა განსახორციელებელი ენობრივი საშუალებები*  მაგალითად:   * დროითი მიმართებების გამომხატველი ენობრივი საშუალებები (მაგ., ჯერ, უწინ, ადრე, შემდეგ, დასასრულ); * მდებარეობის/სივრცეში ლოკალიზების, ნიშან-თვისებების; ზომის, ფორმის, ფერის, გემოს, სუნის/სურნელის, ტექსტურის, ტემპერატურის, რაოდენობის, შემადგენლობის/მასალის; ფუნქცია-დანიშნულების, მსგავსება-განსხვავების გამომხატველი ენობრივი საშუალებები (მაგ., შორს, მრგვალი, პრიალა, მჟავე; სხვანაირი, მსგავსი; ისეთივე, როგორიც... და მისთ.) * ლოგიკური კავშირების, შეფასება-დამოკიდებულების გამომხატველი ენობრივი საშუალებები (მაგ., იმიტომ, რომ, იმისთვის, რომ; რადგან).   *ტექსტის ერთეულები*  სიტყვა, წინადადება, სტრიქონი, აბზაცი, ტექსტი, სათაური.  *საკომუნიკაციო სიტუაციის მახასიათებლები*  მაგალითად:   * საკომუნიკაციო ამოცანა; კომუნიკაციის მონაწილეები (ადრესანტი, ადრესატი); კომუნიკაციის დრო, ადგილი.   *სამეტყველო ეტიკეტი*   * სასაუბრო ფორმები; * თავაზიანი მეტყველების ფორმები. |
| **გრამატიკა (პრაქტიკული)** | *გრამატიკის საკითხები*  *ფუნქციურ კონტექსტებში წარმოჩენილი:*   * სიტყვათა მორფოლოგიური აგებულება და ფორმაცვალება (ბრუნება, უღლება, რიცხვის წარმოება, ფუძე); * სახელის ბრუნვისა და ზმნის პირის ნიშნებთან დაკავშირებული მართლწერის წესები; * ზედსართავი სახელის ხარისხის ფორმები; * სიტყვაწარმოება; * ფორმაცვალებადი და ფორმაუცვლელი სიტყვები; * სხვადასხვა შინაარსის/მოდალობის წინადადებები (თხრობითი, კითხვითი, ძახილის, ბრძანებითი, კითხვა-ძახილის) და მათი შესაბამისი სასვენი ნიშნები; * სასვენი ნიშნები: წერტილი, მძიმე, ორწერტილი, მრავალწერტილი, ბრჭყალები, დეფისი, ტირე, ფრჩხილები; * სიტყვამონაცვლე კონტექსტებში ამოსავალი სიტყვის ჩანაცვლება ნაცვალსახელით, სინონიმური ლექსიკით; * ზმნისწინები და მათი მეშვეობით გამოხატული ძირითადი მნიშვნელობები;   *მართლმეტყველება, მართლწერა*   * მართლწერისა და კალიგრაფიის ელემენტარული ნორმები; * მართლმეტყველების ელემენტარული ნორმები; * სიტყვის გადატანის წესები. |
| **წარმოთქმული და დაწერილი სიტყვა** (I კლასის წინასაანბანო პერიოდისთვის) | *სიტყვის ხმოვანი და გრაფემული ხატი*   * სიტყვის ხმოვანი ხატი, ზეპირი მარცვალი, ბგერა; * სიტყვის გრაფემული ხატი. |
| **დეკოდირება-კოდირება**  (I კლასის საანბანო პერიოდისთვის) | *სიტყვის ხმოვანი და გრაფემული ხატი*   * დაწერილი სიტყვა (გრაფემული ხატი) - ასო, მარცვალი; * ხმოვანი და თანხმოვანი ბგერები. |

**შედეგების მიღწევის ზოგადი ინდიკატორები**

|  |
| --- |
| სტანდარტის შედეგების მიღწევის ზოგადი ინდიკატორები დაკონკრეტდება ცალკეულ თემაში წარმოდგენილი შინაარსის გათვალისწინებით.  **ტექსტი** (შედეგები: (I).1, 2, 3, 4, 5)  მოსწავლემ უნდა შეძლოს:   * კონკრეტული ჟანრის ტექსტის გაგება, ჟანრული მახასიათებლების ამოცნობა; * ტექსტის ხმამაღლა, გამართულად და შეუფერხებლად წაკითხვა; * ნაცნობი ჟანრის მცირე ზომის ტექსტის (მაგ., წერილის) შექმნა ნასწავლი ლექსიკისა და ჟანრული მახასიათებლების ცოდნის გამოყენებით.   **სიტყვა, წინადადება, ტექსტი (სიტყვიდან ტექსტამდე)** (შედეგები: (I).4, 5, 6)  მოსწავლემ უნდა შეძლოს:   * მიზნის შესაბამისი სამეტყველო ქმედების (მაგ., თხრობის, აღწერის, დასაბუთების) განხორციელება ზეპირად ან/და წერილობით; * მიზნის შესაბამისი ლექსიკისა და ენობრივი საშუალებების შერჩევა; სამეტყველო ეტიკეტის ნასწავლი ნორმების დაცვა.   **გრამატიკა (პრატიკული)** (შედეგები: (I).5, 6)  მოსწავლემ უნდა შეძლოს:   * სიტყვის მორფოლოგიური აგებულების, სიტყვის ფორმაცვალების კონკრეტული წესის ამოცნობა და მათი ცოდნის ფუნქციურად გამოყენება; * გრამატიკული ფორმების მართლწერის წესების დაცვა წინადადების/ფრაზის აგებისას; * სასვენი ნიშნების (წერტილის, კითხვისა და ძახილის ნიშნების, მძიმის) მართებულად გამოყენება; * მართლმეტყველების, კალიგრაფიისა და მართლწერის ელემენტარული ნორმების დაცვა;   **წარმოთქმული და დაწერილი სიტყვა** (I კლასის წინასაანბანო პერიოდისთვის)  (შედეგები: (I) 2, 4, 6)  მოსწავლემ უნდა შეძლოს:   * ბგერების/მარცვლების ამოცნობა წარმოთქმულ სიტყვაში; * ბგერების/მარცვლების რაოდენობის განსაზღვრა წარმოთქმულ სიტყვაში/მარცვალში; * მიმართებების ამოცნობა სიტყვის ხმოვან და გრაფემულ ხატებს შორის.   **დეკოდირება-კოდირება** (I კლასის საანბანო პერიოდისთვის)  (შედეგები: (I). 2, 4, 6)  მოსწავლემ უნდა შეძლოს:   * ანბანური პრინციპის გაგება და გამოყენება; * სიტყვების/წინადადებების წაკითხვა; * ასოების, სიტყვების, წინადადებების დაწერა ბადიან რვეულში (კალიგრაფიის ელემენტარული ნორმების დაცვით). |

**ბ) V-VI კლასების სტანდარტი**

დაწყებითი საფეხურის სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს.მაგ., **ქართ.დაწყ. (II).1**

**„ქართ.“**- მიუთითებს საგანს „ქართული ენა და ლიტერატურა“;

**„დაწყ. (II).”**- მიუთითებს V-VI კლასების სტანდარტს;

**„1“**- მიუთითებს სტანდარტის შედეგის ნომერს.

|  |  |  |
| --- | --- | --- |
| **ქართული ენისა და ლიტერატურის სტანდარტი**  **(V-VI კლასები)** | | |
| **შედეგების ინდექსი** | **მოსწავლემ უნდა შეძლოს:** | **სამიზნე ცნებები** |
| **ქართ.დაწყ.(II). 1** | სტრატეგიების გამოყენებით, სხვადასხვა ჟანრის ტექსტების მოსმენა/წაკითხვა და გაგება ცოდნა-გამოცდილების გამდიდრების, ინფორმაციის მოპოვების მიზნით. | **ტექსტი**  (შედეგები: (II). 1, 2, 4, 5)  **სიტყვა, წინადადება, ტექსტი (სიტყვიდან ტექსტამდე)**  (შედეგები: (II). 4, 5, 6)  **გრამატიკა**  (შედეგები: (II). 1, 3, 4, 6) |
| **ქართ.დაწყ.(II). 2** | საკუთარი ან/და ლიტერატურული გამოცდილების, რეალური ფაქტების ცოდნის გამოყენება ტექსტის ინტერპრეტირების, შეფასების, პირადი დამოკიდებულების გამოხატვის, დასკვნების გამოტანის თუ ახსნა-დასაბუთების მიზნით. |
| **ქართ.დაწყ.(II). 3** | სტრატეგიების გამოყენებით, ნაცნობი ჟანრის ტექსტების შედგენა სხვადასხვა მიზნით (მაგ., თვითგამოხატვის, შთაბეჭდილების გადმოცემის, წაკითხულის ინტერპრეტირების). |
| **ქართ.დაწყ.(II). 4** | ენობრივ-გრამატიკული ფორმების, ტექსტის სტრუქტურული ელემენტების ამოცნობა და ფუნქციურად გამოყენება კონკრეტული ამოცანების გადასაჭრელად (მაგ., ტექსტების ინტერპრეტირებისას, შექმნისას). |
| **ქართ.დაწყ.(II). 5** | ჟანრული მახასიათებლების ცოდნის, ნასწავლი ლექსიკის მიზნობრივად გამოყენება კონკრეტული ამოცანების გადასაჭრელად (მაგ., ნაცნობი ჟანრის ტექსტის შედგენისას). |
| **ქართ.დაწყ.(II). 6** | სამეტყველო ქცევის წარმართვა საკომუნიკაციო სიტუაციის მახასიათებლების გათვალისწინებითა და სათანადო ენობრივი საშუალებების გამოყენებით. |

**თემატური ჩარჩო**

სასწავლო თემები უნდა უკავშირდებოდეს შემდეგ თემატიკას:

* თანატოლების ცხოვრება, სურვილები, ოცნებები, ფანტაზიები;
* თამაში, გართობა, სპორტი, დღესასწაულები; მოგზაურობა;
* ოჯახი/სახლი;
* სკოლა; სწავლა-აღზრდა; შრომა;
* ურთიერთობები (მაგ., უფროს და უმცროს თაობას შორის), კონფლიქტები

(თანატოლებს, თაობებს შორის);

* ფასეულობები (მაგ., სამართლიანობა, პასუხისმგებლობა, პატრიოტიზმი, სიკეთე და

ბოროტება);

* სამყარო, ცოცხალი და არაცოცხალი ბუნება, ადამიანისა და ბუნების ურთიერთობა;
* სამშობლო (მაგ., სამშობლოს ისტორია, წარსულის გმირები), მშობლიური კულტურა

(მაგ., ენა, კულტურის ძეგლები); კულტურული მრავალფეროვნება (მაგ.,

საქართველოს კუთხეების ფოლკლორის ძეგლები);

* საინფორმაციო გარემო, ტექნოლოგიები და ინოვაციები.

**სამიზნე ცნებები და ქვეცნებები**

|  |  |
| --- | --- |
| **სამიზნე ცნებები** | **ქვეცნებები** |
| **ტექსტი** | * *მხატვრული ჟანრები*   (მაგ., ზღაპარი, მოთხრობა, იგავი, თქმულება, ლექსი, კომიქსი, ჩანახატი);   * *არამხატვრული ჟანრები*   (მაგ., საინფორმაციო-შემეცნებითი ტექსტი, საინფორმაციო-ყოფითი ტექსტი, წერილი, რეკლამა, საინსტრუქციო ტექსტი, პოსტერი, დღიური, რეპორტაჟი, ინტერვიუ);   * *მულტიმედიური ტექსტები*   (მაგ., საბავშვო ფილმი (მხატვრული, ანიმაციური), საბავშვო სპექტაკლი, სიმღერა).  *სხვადასხვა ჟანრის ტექსტების:*  *შინაარსობრივი მხარე*   * თემა, * მთავარი იდეა/დედააზრი, ძირითადი საკითხი/პრობლემა; * მხატვრული კონფლიქტი; * მთავარი და არამთავარი ინფორმაცია; დეტალი (არსებითი/მნიშვნელოვანი, არაარსებითი); * პირდაპირ მოცემული და ნაგულისხმევი ინფორმაცია; * მხატვრული კონფლიქტი; * სიუჟეტი და მისი განვითარების საფეხურები (დასაწყისი, შუა ნაწილი, დასასრული); * ეპიზოდი; დიალოგი, მონოლოგი; * მოქმედების დრო და ადგილი; * პერსონაჟი - მთავარი და არამთავარი პერსონაჟ(ებ)ი, პერსონაჟის ქცევა, მოტივაცია, შინაგანი სამყარო (ფასეულობები, შეხედულებები, ემოციები), მეტყველება; პიროვნული მახასიათებლები, ურთიერთობები/დამოკიდებულებები სხვა პერსონაჟებთან ან/და პირიქით; * ავტორი, მთხრობელი; * ხედვის კუთხე (ავტორის, მთხრობლის, პერსონაჟის); * ფაქტი და მოსაზრება.   *ენობრივი მხარე*   * თემატური ლექსიკა; * იშვიათად ხმარებული სიტყვები; * მხატვრული ხერხები/ტროპები (მაგ., ჰიპერბოლა, ეპითეტი, გაპიროვნება, მხატვრული შედარება, მეტაფორა); * სიტყვის გადატანითი მნიშვნელობით გამოყენება; * ფრაზეოლოგიზმები; ფრთიანი გამონათქვამი, ხატოვანი სიტყვა-თქმა; * მარტივი დარგობრივი ლექსიკა/ტერმინოლოგია; * რთული სიტყვები; * წარმოქმნილი სიტყვები; * სიტყვათა სემანტიკური კავშირები (სინონიმები, ანტონიმები, ლექსიკური ბუდეები).   *სტრუქტურა/აგებულება*   * *ტექსტის მაორგანიზებელი სიტყვიერი (ვერბალური) ელემენტები* - სტრიქონი; სათაური, ქვესათაური, აბზაცი, რუბრიკა, წარწერა. * *ტექსტის მაორგანიზებელი არასიტყვიერი (არავერბალური) ელემენტები* - სასვენი ნიშნები; ილუსტრაცია, სქემა, ლოგო; ტიპოგრაფიული მინიშნებები: დახრილი, წვრილი/მსხვილი შრიფტი, მუქი შრიფტი, ხაზგასმა; ხმის ტემბრი, დინამიკა (აწევ-დაწევა); ინტონაცია, ჟესტიკულაცია, მიმიკა.   *სტრატეგია (ტექსტის გაგება-გააზრებისა და პროდუცირებისთვის)*  მაგალითად:  *მოსმენის სტრატეგიები* **-** მოსმენის პროცესის თითოეული ეტაპისთვის (მოსმენამდე, მოსმენის დროს, მოსმენის შემდეგ);    *ლაპარაკის სტრატეგიები* (ლაპარაკის დაწყებამდე, ლაპარაკის დროს, ლაპარაკის შემდეგ);  *კითხვის სტრატეგიები* **-** კითხვის პროცესის თითოეული ეტაპისთვის (კითხვის დაწყებამდე, კითხვის დროს, წაკითხვის შემდეგ); გაწაფული კითხვის სტრატეგიები;    *ლექსიკის სწავლის სტრატეგიები* - სიტყვის მნიშვნელობის ამოცნობა კონტექსტზე დაყრდნობით, სიტყვის აგებულებაზე დაკვირვება, ლექსიკონის გამოყენება, ლექსიკონის შედგენა, წინადადების შედგენა ახალი სიტყვ(ებ)ის გამოყენებით;  *წერის სტრატეგიები* - წერის პროცესის თითოეული ეტაპისთვის (წერის დაწყებამდე, წერის დროს, წერის შემდეგ). |
| **სიტყვა, წინადადება, ტექსტი (სიტყვიდან ტექსტამდე)** | *სამეტყველო ქმედებები და მათი სტრუქტურა/აგებულება*  მაგალითად:   * *თხრობა*- თხრობის სამნაწილიანი სტრუქტურა (დასაწყისი, შუა ნაწილი, დასასრული); * *აღწერა* - აღწერის შემადგენელი ნაწილები/ელემენტები (ატრიბუტები/ნიშან-თვისებების კატეგორიები და მათი შესაბამისი მაგალითები); * *შედარება* - შედარების შემადგენელი ნაწილები/ელემენტები (საერთო ნიშან-თვისებების მიხედვით დაჯგუფებული მსგავსება-განსხვავების გამომხატველი მაგალითები); * *დასაბუთება* - დასაბუთების შემადგენელი ნაწილები/ელემენტები (მოსაზრება, ახსნა/არგუმენტი, გამამყარებელი მაგალით(ებ)ი).   *სამეტყველო ქმედებათა განსახორციელებელი ენობრივი საშუალებები*  მაგალითად:   * დროითი მიმართებების გამომხატველი ენობრივი საშუალებები; * მდებარეობის/სივრცეში ლოკალიზების, ნიშან-თვისებების; ზომის, ფორმის, ფერის, გემოს, სუნის/სურნელის, ტექსტურის, ტემპერატურის, რაოდენობის, შემადგენლობის/მასალის; ფუნქცია-დანიშნულების, მსგავსება-განსხვავების გამომხატველი ენობრივი საშუალებები; * ლოგიკური კავშირების, შეფასება-დამოკიდებულების გამომხატველი ენობრივი საშუალებები.   *ტექსტის ერთეულები*  აბზაცი, ტექსტი, სათაური.  *საკომუნიკაციო სიტუაციის მახასიათებლები*  მაგალითად:   * საკომუნიკაციო ამოცანა; კომუნიკაციის მონაწილეები (ადრესანტი, ადრესატი); კომუნიკაციის დრო, ადგილი.   *სამეტყველო ეტიკეტი*   * სასაუბრო ფორმები; * თავაზიანი მეტყველების ფორმები. |
| **გრამატიკა** | *მორფოლოგია*   * სიტყვათა ძირითადი კლასები (მეტყველების ნაწილები); * სიტყვათა მორფოლოგიური აგებულება და ფორმაცვალება (ბრუნება, უღლება, რიცხვის წარმოება, ფუძე); * სახელისა და ზმნის ძირითადი გრამატიკულ-სემანტიკური კატეგორიები (არსებითი სახელის ჯგუფები; ზმნის დრო, კილო, ასპექტი); * სიტყვაწარმოება.   *სინტაქსი*   * წინადადებათა შინაარსი/მოდალობა (თხრობითი, კითხვითი, ბრძანებითი, ძახილის, კითხვა-ძახილის); * სასვენი ნიშნები (წერტილი, კითხვისა და ძახილის ნიშნები, მძიმე, ორწერტილი, ბრჭყალები, მრავალწერტილი); * ზმნისწინები და მათი მეშვეობით გამოხატული ძირითადი მნიშვნელობები.   *მართლწერა, მართლმეტყველება*   * ნასწავლ გრამატიკულ კანონზომიერებებთან/საკითხებთან დაკავშირებული მართლწერისა და მართლმეტყველების ნორმები; * სალიტერატურო ენა და კუთხური მეტყველება (მაგ., დიალექტური ფორმები). |

**შედეგების მიღწევის ზოგადი ინდიკატორები**

|  |
| --- |
| სტანდარტის შედეგების მიღწევის ზოგადი ინდიკატორები დაკონკრეტდება ცალკეულ თემაში წარმოდგენილი შინაარსის გათვალისწინებით.  **ტექსტი** (შედეგები: (II). 1, 2, 4, 5)  მოსწავლემ უნდა შეძლოს:   * კონკრეტული ჟანრის ტექსტის გაგება-გააზრება, ჟანრული მახასიათებლების (მაგ., შინაარსობრივი, ენობრივი და სტრუქტურული) ამოცნობა; * სხვადასხვა ჟანრის ტექსტების ჟანრული მახასიათებლებს შორის მსგავსება-განსხვავების აღმოჩენა; * მხატვრული ტექსტის ესთეტიკური შეფასება (საწყის დონეზე); * ნაცნობი ჟანრის ტექსტის შექმნისას შესაბამისი ლექსიკისა და ჟანრული მახასიათებლების (მაგ., შინაარსობრივი, ენობრივი და სტრუქტურული) ადეკვატურად გამოყენება.   **სიტყვა, წინადადება, ტექსტი (სიტყვიდან ტექსტამდე)** (შედეგები: (II). 4, 5, 6)  მოსწავლემ უნდა შეძლოს:   * კონკრეტული სამეტყველო ქმედების მახასიათებლების ცოდნის ფუნქციურად გამოყენება ზეპირი ან/და წერითი მეტყველების დროს; * საკომუნიკაციო სიტუაციის გათვალისწინებით, მიზნის შესაბამისი ლექსიკისა და ენობრივი საშუალებების შერჩევა-გამოყენება; * სამეტყველო ქცევის მართვა საკომუნიკაციო სიტუაციის გათვალისწინებით.   **გრამატიკა** (შედეგები: (II). 1, 3, 4, 6)  მოსწავლემ უნდა შეძლოს:   * მორფოლოგიისა და სინტაქსის ნასწავლი საკითხების ცოდნის ფუნქციურად გამოყენება; * სასვენი ნიშნების (წერტილის, მძიმის, კითხვის, ძახილის, კითხვა-ძახილის ნიშნების) მართებულად გამოყენება; * მართლმეტყველებისა და მართლწერის ნასწავლი ნორმების დაცვა. |